मोटापे से बीमारियों की चपेट में रहीं महिलाएं
युवतियोंऔर महिलाओं में मोटापा लगातार बढ़ रहा है। इसकी वजह से इनमें कई तरह की बीमारी लग रही हैं। समय रहते इन्हें मोटापे को नियंत्रित या फिर कम करना जरूरी है। यदि ऐसा नहीं हुआ तो आनेवाले दिनों में स्थिति भयावह हो सकती है। शारीरिक श्रम नहीं करने और खानपान में गड़बड़ी की वजह से यह समस्या उत्पन्न हो रही है। कामकाजी महिलाएं हों या फिर गृहिणी, दोनों की लाइफस्टाइल गड़बड़ है। कामकाजी को समय नहीं मिलता है और वह बाहर का भोजन करती हैं और कार्यालय में बैठी रहती हैं। गृहिणी घर में भोजन करती हैं और टीवी के सामने बैठ जाती हैं। घर में रहती हैं तो कुछ कुछ मुंह में डालती रहती हैं। उन्हें कैलोरी इनटेक से कोई मतलब नहीं होता है। लड़कियां खेलकूद के बजाय मोबाइल पर गेम खेलने में लगी रहती हैं। जंक फूड का सेवन जमकर होने लगा है। आराम की जिंदगी से बीमारियों का आमंत्रित किया जा रहा है। यह कहना है वरीय स्त्री रोग विशेषज्ञ डॉ. शांति राय का। वे शनिवार को दैनिक भास्कर की हेल्थ काउंसिलिंग में पाठकों को सलाह दे रही थीं।
उन्होंने कहा, मोटापे की वजह अनियमित मासिक, मासिक का लंबे समय तक बंद हो जाना, चेहरे पर बाल का जाना, गर्भधारण करने में परेशानी, बांझपन, गर्भपात, प्रसव के समय परेशानी, बीपी, शुगर की शिकायत, लिपिड की गड़बड़ी, हार्ट अटैक और यहां तक की यूटेरस, इंटेस्टाइन, गॉल ब्लाडर के कैंसर का खतरा बढ़ जाता है। इतना ही नहीं मोटापे की वजह से महिलाओं में पॉली सिस्टिक ओवेरियन डीजिज (पीसीओडी) की आशंका भी बढ़ जाती है। मोटापा से पीसीओडी का गहरा संबंध है। सीजेरियन डिलेवरी के दौरान भी बेहोश करने में दिक्कत होती है।
विनिता कुमारी (बाढ़), चंदन चौधरी (दिल्ली), बबीता (बिहटा),कल्याणी सिंह (गोला रोग), प्रियंका कुमारी (मधुबनी),नेहा रंजन (खुसरूपुर), नवनीता गुप्ता (पटना), मंजू सिन्हा (वैशाली), रंजन कुमार (कोईलवर), सविता (कुम्हरार), नेहा कुमारी (पुनाईचक)।
{लिकोरिया की शिकायत है? सरिता सिन्हा, घसियारी गली
लिकोरियादो तरह का होता है। एक नार्मल और दूसरा बीमारी के कारण। जांच की जरूरत होगी। यदि इन्फेक्शन के चलते है तो इलाज की जरूरत होगी। वैसे स्त्री रोग विशेषज्ञ से मिलकर जांच करा लें। पैप स्मीयर टेस्ट भी करा लीजिए।
{मेरीउम्र 19 साल है और पीरियड की गड़बड़ी है। वजन भी बढ़ा हुआ है? प्राची भारती, पटना
दवालेने पर पीरियड रेगुलर हो जाएगा। वैसे अल्ट्रा साउंड और थायरॉयड की जांच का लें। वजन कम करना जरूरी है। जंक फूड और मिठाई खाना छोड़िए।
{अक्सरयूटेरस में सूजन हो जाता है और दर्द भी होता है? काजोल सिंह, पटना
इन्फेक्शनके चलते ऐसा होता है। दवा का फुल कोर्स लेना चाहिए। बार-बार हो रहा है तो एंटीबायोटिक लेना होगा।
{शादीके तीन साल हो गए और अभी तक गर्भ नहीं ठहरा? राजीव, गौरीचक
शादीके बाद यदि इतने दिन तक साथ रहने के बावजूद यदि गर्भ नहीं ठहरा तो दोनों की जांच की जरूरत कराने की जरूरत है। अधिकतर दंपती को शादी के एक या दूसरे साल में गर्भ ठहर जाता है। देर नहीं करें।
{वजन70 किलो है और पीरियड अनियमित हो गया है? कायनात, फुलवारीशरीफ
वजनबढ़ने से भी पीरियड अनियमित हो जाता है। वजन कम कीजिए। ब्लड शुगर, थायरॉयड की जांच करा लें। हरि सब्जी, ताजे फल का सेवन करें। चीनी, डिब्बा बंद भोजन से परहेज करें।
{अविवाहितहूं, लंबाई 4.5 फीट है और वजन 60 किलो हो गया है। पीरियड अनियमित है? श्रेया, पटना
लंबाईके अनुसार वजन अधिक हैं। संभव है इसी वजह से पीरियड गड़बड़ हो गया है। अल्ट्रासाउंड जांच करा लीजिए। स्त्री रोग विशेषज्ञ से मिलें, समस्या का निदान हो जाएगा। नियमित एक्सरसाइज करें। चीनी और मैदावाले भोजन से परहेज करें।
स्त्री रोग विशेषज्ञ डॉ. शांति राय
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva hin_Deva hin_Deva